קיאנו ריבס

קיאנו צ'ארלס ריבס (באנגלית: Keanu Charles Reeves; נולד ב-2 בספטמבר 1964) הוא שחקן קולנוע קנדי. נודע בעיקר בכיכובו בסדרת הסרטים "מטריקס" בתור ניאו, ובסדרת הסרטים "ג'ון וויק" בתור הדמות באותו השם.

ילדות ונעורים
ריבס נולד בביירות שבלבנון לאם אנגלייה בשם פטרישיה טיילור, מעצבת תלבושות ואמנית במה, ולאב אמריקאי בשם סמואל נולן ריבס, גאולוג, ששהה במזרח התיכון לצורך עבודתו. משפחת אביו ממוצא ילידי-הוואי, סיני, פורטוגזי, אנגלי ואירי. בהיותו בן שלוש עזב אביו את משפחתו, הפעם האחרונה שפגש אותו קיאנו הייתה כשהיה בן 13, בהוואי. לאחר הגירושים עברה המשפחה לניו יורק ואחר כך לקנדה כשהיה בן שבע וכך גדל בטורונטו. אמו התחתנה והתגרשה פעמיים נוספות.

 קריירה 
ניסיונו הראשון במשחק היה בתיאטרון. הוא שיחק במספר הצגות וזכה לביקורות טובות. בין לבין הופיע בכמה סרטים קנדיים ובסדרות טלוויזיה. תפקידו הראשון בקולנוע האמריקני היה בסרט "חתיך, חתיך" (1986). הופעתו הקטנה בסרט זה גרמה לו להבין שמקומו בקולנוע. הוא עבר להוליווד ומשם החלה הקריירה שלו לתפוס תאוצה.

תפקידיו הראשונים היו בסרטי נעורים, להם לוהק לרוב בשל מראהו. כך הוא כיכב בסרטים כמו "שיגעון של נשף" ו"נקודת פריצה", בשלהי שנות ה-80 ובתחילת שנות ה-90. הפריצה הגיעה כאשר כיכב בקומדיה "המסע המופלא של ביל וטד" (1989) בתור טד "תיאודור" לוגן. הסרט זכה להצלחה ופופולריות רבה, שהביאה לסרט המשך "מסע הכזבים של ביל וטד" ב-1991, וסדרה מצוירת שהוא דיבב. עוד סרט מצליח בו כיכב היה סרט הפולחן של גאס ואן סנט, "איידהו שלי" (1991).

בשנת 1994 כיכב לצד סנדרה בולוק בסרט הפעולה "ספיד". הסרט גרף יותר מ־600 מיליון דולר בקופות והפך את ריבס ובולוק, לכוכבי הוליווד מבוקשים.

ב-1999 הופיע בתפקידו הידוע ביותר בסרט המדע הבדיוני "מטריקס" בתפקיד הגיבור ניאו. בהמשך חזר לתפקיד זה בשני הסרטים הנוספים בטרילוגיה, "מטריקס רילודד" ו"מטריקס רבולושנס" ואף בסרט ההמשך לטרילוגיה, "מטריקס: התחייה", שצולם כ-20 שנה לאחר מכן ויצא לאקרנים בדצמבר 2021.

בתחילת שנות האלפיים כיכב בסרטים "משחק חזק", "אהבה בחודש נובמבר", "באהבה אין חוקים", "קונסטנטין" (2004) "מצוץ מהאצבע" (2005), "סורק אפלה" ו"הבית באגם" (שניהם מ-2006).

בשנת 2008 כיכב בתפקיד חייזר, לצד ג'ניפר קונלי, בסרט "ביום שהעולם עמד מלכת", רימייק לסרט מדע בדיוני מ-1951, שזכה להצלחה בקופות.

בשנת 2009 שיחק בקומדיה הרומנטית "חייה הפרטיים של פיפה".

ב-2013 יצא סרטו הראשון כבמאי, "קרב עד הסוף", בו גם הופיע באחד התפקידים הראשיים. באותה שנה גם כיכב בסרט הפעולה והפנטזיה 47 רונין, המבוסס על סיפורם ההיסטורי של ארבעים ושבעה הרונין, שהתרחש ביפן בתחילת המאה ה-18. עלות הפקת הסרט הייתה כ-200 מיליון דולר אך הוא הכניס רק כ-150 מיליון.

משנת 2014 הוא מככב בסדרת סרטי הפעולה "ג'ון וויק". ב-2015 שיחק בסרט האימה "דפיקה בדלת".

בתערוכת E3 של 2019 הודיע כי ישתתף בהפקת משחק המחשב Cyberpunk 2077 של חברת CD Projekt RED כמדובב. המשחק יצא לשוק בדצמבר 2020. המשחק יצא לשוק חרף העובדה שהמפתחים שלו ידעו שהוא לא גמור ועמוס בבאגים, ונכשל מבחינה מסחרית. אחר כך הושק עדכון למשחק.

בשנת 2021 החל לפרסם, יחד עם הסופר מאט קינדט, סדרת ספרי קומיקס בשם "BRZRKR", החוברת הראשונה מכרה מעל 615 אלף עותקים זמן קצר לאחר שיצאה לאור. בנוסף הודיעה חברת נטפליקס כי תעבד את סדרת הקומיקס לסרט וסדרה בכיכובו. ביולי 2024 הוציא לאור את ספר הבכורה שלו (The Book of Elsewhere), שהרקע שלו הוא עולם הקומיקס BRZRKR, ספר שאותו כתב עם סופר המדע־בדיוני הבריטי צ'יינה מיוויל.

באפריל 2025, הוכרז כי ריבס ישוב לגלם את ג'ון וויק בסרט חמישי בסדרת ג'ון וויק לאחר שסרטי ליונסגייט הכריזו על הסרט "ג'ון וויק 5" בכנס CinemaCon.

 חיים אישיים 
ב-1998 החל זוגיות עם השחקנית האמריקאית , והיא אף נכנסה להיריון ממנו, אולם ב-24 בדצמבר 1999 חוו לידה שקטה. לאחר מספר שבועות הם נפרדו. ב-2 באפריל 2001 נסעה סיים לבדה בלוס אנג'לס, התהפכה עם רכבה ונהרגה במקום. בעקבות כך, ריבס לקח פסק זמן מעבודתו.

ב-2009 הכיר ריבס את האמנית , והם שיתפו פעולה בשני ספרים. בשנת 2011 הוציאו לאור ביחד ספר שירים ואיורים, במהדורה מוגבלת של 4,000 עותקים, וב-2016 ספר צילומים. בנובמבר 2019 הודיעו רשמית כי הם זוג.

כשנשאל ריבס אם הוא אדם רוחני, אמר שהוא מאמין "באלוהים, באמונה, באמונה הפנימית, בעצמי, בתשוקה לדברים", ושהוא "רוחני מאוד". למרות שהוא שאינו מזדהה כבודהיסט, הדת הותירה עליו רושם עז, במיוחד לאחר צילומי הסרט "הבודהה הקטן". הוא הסביר, "רוב הדברים שאיתם יצאתי מהבודהיזם היו אנושיים – הבנת רגשות, ארעיות וניסיון להבין אנשים אחרים ומאיפה הם מגיעים".

ריבס ידוע באורח חייו הצנוע יחסית לכוכב הוליוודי, אשר בא לידי ביטוי בין היתר בנסיעותיו בתחבורה ציבורית.

בנוסף לאזרחותו הקנדית ריבס מחזיק בגרין קארד אמריקאי.

פרסים והוקרה
ב-31 בינואר 2005 זכה לכוכב בשדרת הכוכבים של הוליווד.

בשנת 2022 נכלל ברשימת טיים 100.
פילמוגרפיה חלקית
ממוזער|215px|ריבס, 2008|טקסט=
שמאל|ממוזער|220px|כוכבו של ריבס בשדרת הכוכבים של הוליווד

 קולנוע 

 טלוויזיה 
 חום הלילה (1985) - בתפקיד: מאגר
 עולמו המופלא של דיסני (1986) - בתפקיד: מייקל ריילי
 ניסוי זמנים (1987) - בתפקיד: ג'ואי
 תיאטרון אמריקאי (1989) - בתפקיד: קיפ
 המופע של טרייסי אולמן (1989) - בתפקיד: ג'ייסי וולקר
 ההרפתקה המצוינת של ביל וטד (1990) – בתפקיד: דיבוב קולו של טד לוגאן
 קלה להרכבה (2009–2012) - בתפקיד: וורסטי פיירון
 Swedish Dicks (2018–2016) - בתפקיד: הבלש גאלבן
 דרגה סודית (אנ') (2024) - בתפקיד: דיבוב קולו של הטייס
 בראון: הסיפור הלא יאמן בפורמולה 1 (2023) - בתפקיד: רוס בראון

 משחקי וידאו 
 Enter the Matrix (2003) - בתפקיד: ניאו
 Cyberpunk 2077 (2020) - בתפקיד: ג'וני סילברהאנד

 פרסים ומועמדויות 
פרסתאריךקטגוריהעבורתוצאהמקורפרס סאטורן2000מטריקסהשחקן הטוב ביותר2019ג'ון וויק 32024ג'ון וויק 4–פרס מורשתו של לאנס רדיקפרס בחירת הקהל2019ג'ון וויק 3כוכב הקולנוע של השנהכוכב סרטי האקשן של השנה2020ביל וטד שורפים ת'זמןכוכב קולנוע קומי של השנהפרס פטל הזהב1994מהומה רבה על לא דברשחקן המשנה הגרוע ביותר1996אהבה בין הכרמים / ג'וני נמוניקהשחקן הגרוע ביותר1997תגובת שרשרת2001המעקבשחקן המשנה הגרוע ביותר2002משחק חזק / אהבה בחודש נובמברהשחקן הגרוע ביותר2005מועמד ל-7 פרסי פטל הזהב בעבר מבלי לזכות באף אחד מהםהגרוע ביותר ב-25 השנים הראשונות שלנו2015ג'ון וויקפרס הגאולה של פטל הזהב2020ג'ון וויק 3פרס בחירת הילדים של ניקלודיאון1995ספידשחקן קולנוע אהוב2022בובספוג הסרט: מבצע הצלהמדבב אהוב מסרט אנימציה2025סוניק – הסרט 3פרסי הסרטים והטלוויזיה של MTV1992נקודת פריצההגבר הנחשק ביותר1995ספידההופעה הגברית הטובה ביותרהנשיקה הכי טובההצמד הטוב ביותר על המסך1996אהבה בין הכרמיםהגבר הנחשק ביותרהנשיקה הכי טובה2000מטריקסהצמד הטוב ביותר על המסךהקרב הטוב ביותרההופעה הגברית הטובה ביותר2004מטריקס Reloadedהקרב הטוב ביותרהנשיקה הכי טובה2023ג'ון וויק 4הקרב הטוב ביותרפרסי בחירת הנוער2003מטריקס Reloadedשחקן קולנוע נבחר - דרמה/פעולה/הרפתקאות2004מטריקס רבולושנס2006הבית באגםנשיקה נבחרת

 קישורים חיצוניים 








הערות שוליים

קטגוריה:שחקני קולנוע וטלוויזיה קנדים
קטגוריה:במאי קולנוע קנדים
קטגוריה:מפיקי קולנוע קנדים
קטגוריה:מוזיקאי רוק אלטרנטיבי
קטגוריה:מוזיקאי גראנג'
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:קנדים שהופיעו ברשימת טיים 100
קטגוריה:קנדים ממוצא אמריקאי
קטגוריה:קנדים ממוצא אנגלי
קטגוריה:מהגרים מלבנון לקנדה
קטגוריה:ביירות: אישים
קטגוריה:אמריקאים שנולדו ב-1964